**Postup, ktorý musí povinná osoba dodržiavať pri vybavovaní všetkých žiadostí, návrhov a iných podaní, vrátane príslušných lehôt, ktoré je nutné dodržiavať**

**Zákon č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií)**

Žiadosť možno podať písomne, ústne, faxom, elektronickou poštou alebo iným technicky vykonateľným spôsobom. Žiadosť je podaná dňom, keď bola oznámená škole ako povinnej osobe.

Ak žiadosť neobsahuje predpísané náležitosti, škola bezodkladne vyzve žiadateľa, aby v určenej lehote, ktorá nesmie byť kratšia ako 7 dní, neúplnú žiadosť doplnil, zároveň poučí žiadateľa aj o tom, ako treba doplnenie urobiť.

Materská škola Bodvianska 4 s elokovaným pracoviskom MŠ Šíravská 8 v Bratislave (ďalej len „MŠ“) v zmysle vyššie citovaného zákona je povinná dodržiavať tieto lehoty:

- do 5 dní ( § 7 ods. 1) – odkaz na už zverejnenú informáciu

- do 5 dní ( § 15 ods. 1) – postúpenie žiadosti inej povinnej osobe, ktorá má požadované informácie k dispozícií

- do 8 pracovných dní ( § 17 ods. 1) – vybavenie žiadosti o sprístupnenie informácií a

do 15 pracovných dní, ak sa sprístupňuje informácia nevidiacej osobe v prístupnej forme podľa § 16 ods. 2 písm. a) citovaného zákona, ak nie sú dôvody na predĺženie lehoty ( § 17 ods. 2 zákona)

- bezodkladne ( § 17 ods. 3) – oznámenie predĺženia lehoty a dôvodov, ktoré viedli k jej predĺženiu žiadateľovi o informáciu podľa § 17 ods. 2 citovaného zákona

MŠ sprístupní informácie na žiadosť najmä:

- ústne, - nahliadnutím do spisu vrátane možnosti vyhotoviť si odpis alebo výpis,

- odkopírovaním informácií na technicky nosič dát,

- sprístupnením kópií predlôh s požadovanými informáciami,

- telefonicky,

- poštou,

- elektronickou poštou.

**Zákon č. 9/2010 Z. z. o sťažnostiach v znení neskorších predpisov**

Sťažnosť sa podáva spravidla písomne alebo ústne. MŠ je povinná sťažnosť prešetriť a vybaviť do 30 odo dňa, keď mu bola sťažnosť doručená. Ak si vybavenie sťažnosti vyžaduje súčinnosť iného orgánu verejnej správy, fyzickej osoby alebo právnickej osoby, MŠ je povinná vybaviť sťažnosť najneskôr do 60 dní odo dňa, keď mu bola doručená. V prípadoch náročných na prešetrenie sťažnosti, možno lehotu na jej vybavenie predĺžiť o ďalších 30 dní. O každom predĺžení lehoty na vybavenie a o dôvodoch predĺženia je MŠ povinná bez zbytočného odkladu písomne upovedomiť sťažovateľa.